Izvor: N1

U Beogradu, Nišu, Novom Sadu i drugim gradovima u Srbiji se u 20h, kao i prethodnih večeri, sa prozora i balkona mogao čuti aplauz za medicinske radnike koji se bore sa epidemojom koronavirusa. Pet minuta kasnije se jedan broj sugrađana priključio se akciji "Digni glas: Bukom protiv diktature" na koju je pozvala inicijativa Ne davimo Beograd.

Tako su se, nakon aplauza za medicinske radnike, sa brojnih balkona i prozora mogli čuti zvižduci, pištaljke, trube, lupanje o šerpe...

Na Novom Beogradu su gradjani petneaestak munuta povicima, zvižducima i glasnom muzikom, među kojima je bila i "Bella ciao", izrazili negodovanje.



Građani su se odazvali akciji i u Novom Sadu, Nišu, Šapcu, Kruševcu, Boru...

Ovako Beograd danas odgovara na njihove laži i diktaturu.pic.twitter.com/sNrhrbYUdn — Borko Stefanović (@BorkoStef)April 26, 2020

Beograd.#protestu 20:05, nakon aplauza za zdravstvene radnikepic.twitter.com/Vt9WiJ8xwf — MARINA RAKIC (@MARINARAKIC)April 26, 2020



Inicijativa Ne davimo Beograd prethodno je pozvala građane da se priključe akciji "Digni glas: Bukom protiv diktature".

Inicijativa je pozvala građane da naprave buku puštajući muziku, duvajući u pištaljke ili trube, udarajući u šerpe ili na bilo koji drugi način i tako poruče da će se boriti za demokratsku, slobodnu i solidarnu Srbiju.



"U nedelju 26. aprila u Srbiji je trebalo da budu održani izbori čiji rezultat se unapred znao. Pretnjama, pritiscima i nasiljem prema neistomišljenicima, skoro potpunom kontrolom i zloupotrebom medija, partijskim preuzimanjem pravosuđa, kao i ucenama i ekonomskim ugnjetavanjem velikog broja građana, režim je Srbiju doveo korak do doktature", navela je Inicijativa u saopštenju uz ocenu da su "vanredno stanje i globalna kriza COVID 19, učinili stvari očiglednim".



Dok su se naši medicinski radnici borili sa zarazom, a radnici održavali život gradova radeći pod rizikom, vladajuća stranka je, po oceni Inicijative Ne davimo Beograd, "nastavila predizbornu kampanju ne osvrćući se na moguće posledice, a tretirajući opasnost od pandemije kao borbu za rejting u kojoj po svaku cenu treba da ispadnu spasioci".